CELEX: 62009TN0308
Language: el
Date: 2009-07-30 00:00:00
Title: Υπόθεση T-308/09: Προσφυγή της 30ής Ιουλίου 2009 — Ιταλία κατά Επιτροπής

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 233/19
            
         Προσφυγή της 30ής Ιουλίου 2009 — Ιταλία κατά Επιτροπής
   (Υπόθεση T-308/09)
   2009/C 233/36
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ιταλική Δημοκρατία (εκπρόσωπος: P. Gentili, avvocato dello Stato)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   
               —
            
            
               Ακύρωση του υπ’ αριθ. 4263 εγγράφου της Ευρωπαϊκής Επιτροπής — Γενική Διεύθυνση Περιφερειακής Πολιτικής, της 20/05/2009, με αντικείμενο: «Περιφερειακό επιχειρησιακό πρόγραμμα “Καμπανία” 2000-2006. Αίτηση πληρωμής Sysfin 2009/0154 Adonis A/723 της 12/01/2009», το οποίο περιλαμβάνει την ακόλουθη απόφαση: «Το ποσό των 18 544 968,79 ευρώ σχετικά με τις πραγματοποιηθείσες δαπάνες μετά τις 17/05/2006 στο πλαίσιο του μέτρου 1.7., οι οποίες αφορούσαν το περιφερειακό σύστημα διαχείρισης και διάθεσης αποβλήτων, δεν γίνεται δεκτό».
            
         
      Ισχυρισμοί και κύρια επιχειρήματα
   
   Οι ισχυρισμοί και τα κύρια επιχειρήματα είναι παρεμφερή με εκείνα που προβλήθηκαν στην υπόθεση Τ-99/09, Ιταλία κατά Επιτροπής (1).
   Η προσφεύγουσα επικαλείται ειδικότερα:
   
               —
            
            
               Παράβαση των άρθρων 32 και 39 του Κανονισμού (ΕΚ) 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά Ταμεία, (2) κατά το μέτρο που η καθής περιέκοψε την πληρωμή των δαπανών που βεβαιώθηκαν στο πλαίσιο του μέτρου 1.7 «εν αναμονή της έκδοσης απόφασης στην υπόθεση T-99/09» και το ότι η άσκηση προσφυγής κατά προηγούμενων αποφάσεων επί της διαδικασίας πληρωμής δεν περιλαμβάνεται μεταξύ των ρητώς αναφερόμενων περιπτώσεων περικοπής διαρθρωτικών πληρωμών, που προβλέπονται στα προαναφερθέντα άρθρα.
            
         
               —
            
            
               Παράβαση του άρθρου 230 ΕΚ. Συναφώς επισημαίνεται ότι αν, πράγματι, λόγω της άσκησης ενδίκων μέσων, τα κράτη μέλη έπρεπε να φοβούνται την περικοπή ενδιάμεσων διαδοχικών πληρωμών, τότε δεν θα ήταν πλέον ελεύθερα να ασκούν το θεμελιώδες δικαίωμα για δικαστική προστασία.
            
         
      (1)  ΕΕ C 102, της 1.5.09, σ. 34.
   
      (2)  ΕΕ L 161, της 26.6.1999, σ. 1.